Viljavisensijas

Viljavisensijas () – miestas centrinėje Kolumbijos dalyje, Orinoko regione, Andų kalnų pašlaitėje (467 m aukštyje), Gvatikijos upės kairiajame krante, 90 km nuo Bogotos. Metos departamento administracinis centras.

Labai svarbus žemės ūkio centras. Apylinkėse auginami ryžiai, kava, išvystyta gyvulininkystė. Maisto pramonės centras. Netoliese išgaunama nafta ir gamtinės dujos. Chemijos (muilo), maisto (kavos, ryžių), spirito, alaus pramonė. Yra oro uostas, plentai į Bogotą, Jopalį, Puerto Gaitaną.

Miestas – svarbus turistinis objektas. Svarbiausi objektai: Išvaduotojų aikštė, katedra, Kristaus, Įkūrėjų monumentai, parkai ir kt. Yra 2 universitetai. Mieste kasmet vyksta Kolumbijos dainų festivalis.

 Istorija 
Viljavisensijas įkurtas 1840 m.«Información general de Villavicencio». Alcaldía del municipio. 

 Sportas 
 Llaneros FC – futbolo klubas; rungtyniavo aukščiausioje šalies lygoje;
 Estadio Bello Horizonte Rey Pelé – stadionas, talpinantis 15 tūkst. žiūrovų;

 Šaltiniai 

 Nuorodos 
 Oficiali svetainė 

Kategorija:Kolumbijos miestai